钦定古今图书集成/明伦汇编/闺媛典/第154卷 > 徐克妻傅氏〈王氏范氏附〉
## 钦定古今图书集成/明伦汇编/闺媛典/第154卷 > 徐克妻傅氏〈王氏范氏附〉

按《全辽志》：“傅氏，定辽中卫鸿胪寺序班徐克妻。嘉靖
丙辰，克病亡，止遗男延寿甫周岁。氏年二十，家贫，值
大饥，氏与弟妇王氏、范氏同居守志，养育遗孤。王氏，
生员亢妻，年十五而寡，守节三十五年。范氏，生员市
妻，年二十而寡。庚申，直指史查核三妇贫苦坚节，令
本卫月给米，岁给棉布以为常。乙丑，直指李亦给米
布优恤。”